
Răspuns la o necuviinţă, 


In numărul pe care „Convorbirile li- 
terare“ îl consacră amintirii lui Eminescu, 
cu ocaziunea împlinirii a douăzeci de 
ani dela moartea lui, s'a strecurat, de- 
sigur fără știrea acelora cari au condus 
revista în zilele mari, o elucubraţie sem- 
nată de di Duiliu Zamfirescu, în care 
lipsa de cuviință nu este întrecută de 
cât de deșănțarea stilistică şi sufletească 
a autorului ei. 

Se laudă acolo susnumitul autor că 
a dat cu bâta 'n baltă, atunci când a 
pronunțat faimosul .său discurs de re- 
cepţiune în Academie, şi că prin aceasta 
a făcut să se sperie: gâște, cucove, bă- 
tlani, berze, sitari şi. .. (să iertaţi!) bi- 
voli, — uitând diplomatul stângaciu, că 
cel dintâi care sa ridicat şi i-a răspuns 
cu o bunăvoință exagerată, dar în orice 
caz cu autoritatea incontestabilă a unui 
înțelegător, a fost însuş dl Maiorescu. 

D-sa l-a sfătuit părinteşte să se 
mărginească a produce opere literare, 
dacă poate, și să nu se amestece acolo 
unde nu se pricepe. 

Sfatul, ca orice sfat bun, n'a fost 
„primit, și de aceea d-sa se răsboeşte 
înainte și menţine ceeace a zis. 

Ilustrul coborâtor ai lui loaa al IV 
Laskaris (1259), fiul „de oameni învă- 
aţi şi de oameni de neam“, a plecat 
în răsboiu, uitând una din tradiţiile 
casei sale, care vrea ca cel care pleacă 
în cruciate trebue întâi să se spovedească 





în faţa oamenilor de toate păcatele 
vrute şi nevrute, săvârşite cu fapta sau 
cu gândul. 

Omițând acest amănunt din viața 
oricărui adevărat descendent al crucia- 
ţilor, ne grăbim a-i îndeplini formali- 
tatea neplăcută și-l vom spovedi noi în 
public. 

Pune-ţi patrafiru pe cap, şi ascultă: 

x 


Iți aduci aminte de iarna anului 
1884? Intr'o odăiță mică din etajul de 
sus al otelului Metropol ședeau doi „bă- 
ieți“ cari aveau să ajungă doi din cei 
mai mari scriitori cu care se laudă 
neamul nostru românesc de astăzi. Bă- 
ieţi săraci, îşi cheltuiau toată comoara 
inteligenţii şi a talentului lor la o ga- 
zetă unde erai primit și d-ta, cam pe la 
uşă. De multeori ise întâmplă unuia 
să sfârșească câte un articol scânteetor 
pe întunerec, numai ca să păstreze re- 
stul din mucul de luminare pentru în- 
toarcerea tovarăşului. Alături de odaia 
lor, şi comunicând cu aceasta, eră un 
salon luxos mobilat, cu flo-i artificiale 
şi cu parfumuri, cu pudră, pulveriza- 
toare şi alte utensile de toaletă intimă, 


cam curioase pentru locuin;a unui hol- 


teiu. Aceasta erà odaia d-tale. 


Intr'o seară, deci, din iarna anului 
1884, „băieţii“ se întorceau acasă cu o 
lumînare întreagă și cu un volum proaspăt 
ieşit şi întitulat: „În fața vieții, roman 
de Duiliu Zamfirescu.“ Cu o bucurie de 
ştrengari de treabă se furişează în odaie, 
aprind lumînarea lor, ascultă dacă ve- 


4-& ceva... 





cinul e acasă, nu aud nici un sgomot, 
şi încep să citească. 

Cât au râs cei doi amici în seara 
aceea, o recunosc ei singuri, nu au râs 
o viață întreagă. Și cu toate acestea 
romanul eră jalnic și posomărit, descu- 
rajat şi pesimist. Pate Gă-u mai Gherea 
a mai râs cu atâta pottă citind prieti- 
nilor articolul său despre Pesimistul din 
Soleni. 

Dar deodată râsul se curmă, și 
prin ușa de comunicare se aude un 
glas: 

— Băeți, nu _râdeţi așa tare... că 
nu pot să dorm. 

Eră autorul care azistase astfel la 
execuţia lui. 

A doua zi, într'un cerc mai întins, 
cei doi prietini vorbeau cu un al treilea, 
care din nefericire nu mai trăeşte, şi 
după multe glume şi observaţii înţe- 
lepte, acesta al treilea le zise: 

— Toate bune, dare un lucru care 
m'a pus pe gânduri. In romanul lui Duilă 
se găseşte o scrisoare, așa zicând tri- 
measă de un franţuz, Borel, către pesi- 
mistul nostru.., In scrisoarea asta sunt 
câteva pasagii cari distonează cu tot 
restul romanului... Aia mai seamănă 
Sunt idei şi legături de fapte” 
cari nu pot fi ieşite din capul lui Duilă.. 

Și rămânând pe sis mai adause: 

— Eu am o bănuială.. 

Deodată se ridică în sus şi strigă: 

— Ştiu! 

Alergă în bibliotecă, şi, după câ- 
teva minute, se întoarse cu un volam 
mic întitulat: Arthur Schopenhauer, Pen- 

Strămoșii... 


.„Nu suntem la acelaș ni- 
vel.. “La 1759, adecă pe vremea 
când strămoșii autorului dela 

„Țara Noastră“ nu se coborîse 
încă din maimuţă, egumenul 
Laskaris scriă cu documente 
filhiațiunea familiilor Dukas, 
Vrana şi Laskaris*,.. 
Duiliu Zamtirescu în „Con- 

vorbiri Literare“. 

Nu mor strămoșii niciodată, 

Râsboiul lor în noi și-l poartă, 

Căci li-e țărâna spulberată 

Dar nu li-e dușmânia moartă. 

Strâveche ura lor se 'mparte 

Din moș În moș, din tată 'n tată, 

De-acolo dincolo de moarte 

Ei ne mai cer o judecată. 


Cum ne privim acum în faţă 
Potriunici însetati de luptă, 
Neiscusința noastră 'nvață 

Din ura lor neîntreruptă. 

Noi suntem flacără pribeagă 
Din ne 'mblânzita lor văpaie, 
Cu moștenirea noastră 'ntreagă 
Venim pe câmpul de bătaie. 


Cu mine vin, roiese, Într'una 
Cei fără neam și fără număr, 
Ce-au sprijinit intotdeauna 
Eternitatea pe-al lor umăr. 





Vin cei de-o lege cu pământul, 
Copiii soarelui de vară, 

Eu, solul lor, le port cuvântul 
Și 'n suflet sfânta lor povară. 


Vin rânduri, cete se “nfiripă 

Din vechea veacurilor lavă, 

Din ceas în ceas, din clipă *n clipă 
Tot crește oastea mea grozavă. 

Le văd în orice parte roiul, 

lgi cer dreptatea lor târzie 

Și fiecare-și vrea ciocoiul 

In judecată să și-l ţie. 


Ei tot mai mulți răsar din groapă 
Răsar și 'n mintea mea s'alungă, 
Vin bieţi țărani munciți de sapă 
Și vin haiduci cu flinta lungă. 
Sosese cu dorurile toate, 

Sărmanii nu mai pot s'adaste: 

— „Venit-am măre strănepoate 
Să ne primeşti la tine ’n oaste l° 


Eu stau supus: — „Veniţi de-acuma, 
Străbuni din lunga vremii cale 

Și dați-mi cântecul și gluma 

Și nesfârșita voastră jale. 

Veniti, căci glasul vostru ’nvie 

Un nou zorit de dimineaţă, 

Voi ce-ați murit o vecinicie 

Sunteţi flămânzi azi de vieață!* 


Ei vin cu suflete 'noptate, 
De-aceea sfarmă lanțuri grele, 
De-aceea urlă și se sbate 
Durerea °n cântecele mele. 


Căci din al veacurilor caier 

Mi-am împletit eu biciul urii, 
Nestinsul veoiniciei vaier 

Mi-a scris blestemu ’'n ceriul gurii]... 





De luptă-s gata eu... Prin mine 
Un iad întreg cere răsplată. 
Mi-e sete-acum... Te-aștept vecine 
Și ochii mei păgâni te cată! 

Eu vreau sclipirea de otele, 

Eu vreau oștirea ta măiastră, 
Intregul cer cu ochi de stele 

Să lumineze lupta noastră. 


Te-aștept... te-aștept... Dar n'aud bucium, 

Nici zumzet ascuțit de zale, ` 

Mă 'ndoaie patima — mă sbucium : 
„Arată-mi rândurile talel... 

și cum te chem, g'un colț de țară 

Mi te-au cătat zadarnic solii, 

Te-apropii tu de subsuoară 

C'un slab egumen ros de molii... 





Te văd... Mi-e milă peste fire 

De bietul grec cu haina ruptă: 

Ai spart o criptă 'n mânăstire 

Ca să-ţi câștigi un sof de luptă... 
Te văd și oastea mea pe-acasă 
Mi-o 'ndemn încet să se strecoare: 
Vai — toată ura mea mă lasă, 
Căci sărăcia ta mă doare... 


Octavian Goga. 

sées et fraqments, trad. J. Bourdeau. Paris, 
Germer Baillidre et Cie, 1880. 

Şi iată ce citi din prefața traducă- 
torului Bourdeau, în paralelă cu romanul 


în chestie: 
J. Bourdeau, p. 13. 


C'est qwil est pos- 
séėdé de la folie de son 
temps, cette folie {que Pon 
a si justement appelée la 
maladie du pessimisme, ou 
encore la maladie du sièele: 
der Weltschmerz, la dou- 
leur du monde, cette folie 
qui compte tant de victimes 
de Werther à René, de 
Childe-Harold à Rolla, et 
d'illustres malades: Byron, 
Musset, Henri Heine... 


Şi mai departe: 
J. Bourdeau, p. 13. 


Autre symtâme non 
moins grave, c'est la manie 
raisonnante : il raisonne 
sur tout, sur son grand 
appétit, sur le spiritisme, 
le claire de lune, l'amour 
grec, sur les songes et les 

presages, 


Și iarăş: 
placé entre deux epo- 
ques, l'une de scepticisme 
aride, l'autre de mysticisme 
et d'emphase, il les rapp- 
roche et en apparence les 





D. Zamfirescu, p. 107— 8. 
Eşti dar, scumpul 
meu, atins de această pri- 
mejdioasă boală a veacu- 
lui (Spusese mai sus, p. 
106: Eşti atins de maladia 
veacului, pesimismut): Welt- 
schmerz, durerea lumei, 
această nebunie absurd de 
comunicativă, care numără 
atâtea victime, dela Wer- 
ther la René, dela Childe- 
Harold la Rolla, şi atâția 
iluștri bolnavi: Byron, Mus- 
set, Heri (sie) Heine... 


D. Zamfirescu, p. 109. 


El (Schopenhauer) face 
diagnoza celor mai fine 
sentimente şi are mania de 
a raționă totul: pentru ce 
i-e foame? ce e spiritismul ? 
care gunt efectele unei nopţi 
cu lună asupra amorului ? ce 
eră amorul la Greci? ce 
sunt presimțirile? 


Pus între două epoce, 
una de scepticism sterp, 
alta de misticism şi de 
emfeză, vrea să le conci- 
lieze şi să le apropie (adică 








concilie. 


Și mai: 


viceversa). 


In veacul trecut lumea 
a râs prea mult cu un 
glas sec şi strident gi Vol- 
taire... 

Veacul al XIX a în- 
ceput cu osteneala ce o simte 
cineva după o noapte de 
orgie. 


On avait trop ri au 
dix-huitieme siècle, le siècle 
de Voltaire au rire sec et 
strident. 

Le dix-neuvieme com- 
mence avec la lassitude 
d'un lendemain d'orgie. 





— Mai vreţi? 

— Nu, mulţumim. 

Şi „băieţii“ nu mai râseră. 

e 

Și acuma, dacă dl Duiliu Zamfirescu 
o doreşte, putem să-i dăm şi numele 
celui ce l-a descoperit cu acest neruşinat 
plagiat. 








„ȚARA NOASTRA: 


Dar nu va îndrăzni să-l ceară. Il 
desfidem. 

Pentru noi însă, credem că am 
sfârșit odată pentru totdeauna cu acest 
domn, care și-a început cariera literară 
cu un act necorect şi o isprăvește cu o 
faptă necuviincioasă. 


Câteva Glosse. 


„Cavalerul nostru pare a fi 
apucat de ducă-se pe pustii şi, în 
vremea furiei, ameninţă şi por- 
neşte ca Don Chigot înpotriva 
morilor de vânt şi, ca Don Chişot, 
rămâne tot el biruit“. 

Gherea despre un erou al lui 
Zamfirescu. 


Fiecare se face celebru după cum îl taie 
capul. Erostrat dând foc templului din Efes. 
Zoilul împingând ura până la sinucidere. lar dl 
Duiliu Zamfirescu aruncând „o peatră în baltă“... 
Nu o afirmăm noi. Insuş dl Zamfirescu scrie despre 
sine în articolul din „Convorbiri literare“: 


— „Nebunul, care a aruncat peatra, am 
fost eu“! 


Iar noi adăugăm cuvântul biblic: 
— „Tu zici şi vorba ta sfântă estel“ 
s 

Comparaţia cu „piatra in baltă“ de alt fel 
nu este tocmai nimerită. Și aici se vede iarăş ce 
puțin simţ pentru limba românească are d! Zam- 
firescu. Românul curat zice despre nebun că aruncă 
piatra în puț sau în fântână şi zece înţelepţi nu 
pot s'o scoată... Cât despre baltă avem meta- 
fora: a da cu bâta în baltă şia te stropi singur. 
Potriveala asta eră mai mare, căci dl Zamfirescu 
a dat în adevăr cu bâta in baltă şi vail s'a stropit 
de sus până jos, incât nici Densuşianu cu tele- 
gramele, nici Macedonschi cu simpatiile şi nici 
Soveja cu părinteasca-i ocrotire nu-l vor mai puteă 
curăţi de urmele jocului frivol. 

%. 

Dar să păstrăm poetica figură cu balta. Poate 
a-ţi gâcit că gub această baltă dl Zamfirescu în- 
țelege acea parte a literaților de astăzi (şi sunt 
cam mulţi), cari l-au luat şi-l iau în râs pentru 
vorbăria-i deșartă. In ochii dsale aceşti scriitori 
constitue o apă murdară, In care îşi dau intâlnire 
„gâşte gălăgioase, cucove (?), sâtari sugători, ani- 
male cu pielea groasă, bivoli şi alte vietăţi“... 
Foarte bine! Să primim asemănarea, ca fiind de- 
licios de spirituală. Dar ne permitem a întrebă 

pe autorul ei: în ce categorie din aceste animale 
„cu pielea groasă“ împarte dsa pe d! Maiorescu, 
cel dintâi care s'a plecat să scoată din fântână 
piatra „nebunului“? Gaâscă, cucovă (?) sau alt- 
ceva mai drastic? 

Poate di Mehedinţi, care a tipărit acest com- 
pliment, strecurat la adresa dlui Maiorescu, va 
şti să răspundă... 

s 

Evident cititorii sau putut convinge, că dl 
Zamfirescu urâşte pe scriitori. Dar, ceeace nu se 
ştie atât de bine, este motivul acestei uri fără 
margini. Şi motivul e foarte simplu. N'a fost scriitor 
de seamă care să nu fi zimbit de sforțţările dlui 
Zamfirescu. N'a fost un critie mai serios, care să 
nu fi arătat partea artificială şi caricaturală din 
opera dsale. Cetiţi de pildă minunatul articol al 
lui Gherea „Pesimistul din Soleni*. Opriţi-vă cu 
dinadinsul asupra modului cum limpedels nostru 
critic schiţează pe eroul romanului dlui Zamfi- 
rescu „În faţa vieţii“, „ale cărui episoade sunt 
caracteristice pentru autor“... Veţi face cunoş- 
tinţă acolo cu „omuleţul deşert şi plin de egoism“, 
cu această „inteligenţă foarte puţin pătrunză- 
toare, foarte slabă, dar cu poleială franţuzească“, 
cu această „lăudăroșie şi deşertăciune* a unui 
erou de bâlciu, care „işi ascunde micimea sa 
morală şi intelectuală sub scutul unor nume mari 
ca Byron, Leopardi, Schopenhauer“..., 

Pare că vedem acum pe eroul Soleanu re- 
înviind, în toată lăudăroșia lui, când cetim in 
„Convorbiri“: „Eu care am cetit pe Frâhner la 
temeliile columnei lui Traian, eu care am cetit 
pe Platon şi am tradus pe Leopardi, eu să nu 
înțeleg arta şi istoria ?... 

Oho, Solene! Vei fi cetit câte-n lume și vei 
fi vizitat atâtea oraşe şi facultăţi, dar ce folos 
că talentul, bunul simţ, modestia şi alte multe 
nu se învaţă din carte şi nu s'au legat de dta? 
Cultura unui scriitor se judecă după creaţiunile 
lui şi nu după o fanfaronadă autobiografică. 

s 

Şi e belicos lucru mare, dl Zamfirescu. Se 
laudă că ar fi fost în stare să „rupă gâtul“ unui 
adversar. Lauda aceasta este un fel de „fală 
goală, traiată uşoară“, cum se zice pe româneşte, 
şi ne aminteşte o scenă de o irezistibilă comi- 
cărie dintr'un roman al dsale. Cine nu cunoaşte 
celebra scenă cu ursul împușcat cu alice de 
paseri ? 


N A n E AR E E N a ca, 

Ecaterina Pitig, Poezii. Buc. 1909 (Ediţia „Minervei“). 

(Biblioteca populară Socec) pag. 64. 





Cuprinsul volumului d-şoarei Pitiş este foarte 
simplu. Ca povestea unei tinereţi liniştite. 

O copilă sensibilă, cu intâiele bucurii ale 
vieţii, tulburate ici colo de uşoare melancolii, îşi 
redă în formă versificată impresiile şi amintirile. 
Chipul neuitat al bunicei, cu basmele copilăriei, o 
urmăreşte neîncetat. Grădina cu zarzării în floare, 
cu nucul, cu cireșii, cu crinii şi garoafele ei, o 
alintă. Pădurea şi poenele, cu fluturii şi ciocârliile 
lor, o desmiardă ca pe-un copil cuminte şi înţe- 
legător. Și firea, cu vecinicile ei schimbări, îi spune 
taine, pe cari tinăra poetă le ştie prinde în armonii 
uşoare, pururea senină sub cerul albastru al pri- 
măverii şi vecinic tulburată, când frunzele cad şi 
întâii fulgi saştern peste nădejdi abiă întrezărite. 

Paginile aceste de o poezie blajină şi cam 
demodată încep însă a se coloră îndată ce se ame- 
gtecă în ele întâiul fior de iubire. Iubirea e raza 
care dă vieaţă şi căldură strofelor anemice. Cine 
ca d-şoara Pitiş, a scris o atât de caldă chemare, 
ca cea cuprinsă în poezia „Primăvara“, e desigur 
un talent cu multe făgăduinţi pentra viitor: 


„Şi vino ’n codru. Vântu 'n fagi, 
Când stele ard pe creşte, 

Inşiră sufletelor dragi 

O tainică poveste. 





Au ascultat-o mii şi mii — 

Ascult-o, cu şi tu so ştii 

Şi fericit de vrei să fii: 
Iubegte ! 


lubire, flori gi primăveri 
Nu-s date pe vecie. 
Ce-ți pasă astăzi, ce-a fost eri 
Şi mâne ce-o să fie? 
Pe-acelag drum ţi-e scris să treci 
De eşti voios şi îţi petreci, 
Sau stai cu inima în veci 
Pustie. 


Odată toate s-or sfârși, 
Cu scris şi cărți s'o trece; 
Şi primăveri vor înflori 
Şi alţii vor petrece. 
Străini ce astăzi nu te ştiu 
Atunci s'or strânge la sicriu, 
Apoi vei rămâneă pustiu 

Şi rece. 


Vor pune lori de-asupra ta, 

Frumos ţi-o fi mormâatul, 

Dar vremuri reci le vor uscă 

Şi argita şi vântul; 

Incet, încet, se vor rări 

Coroane, lacrimi şi făclii, 

Şi tot atât de greu ţi-a fi 
Pământul. 


Când nota aceasta de vieaţă va fi mai stă- 
pânitoare în versurile autoarei, când poeta va ieşi 
din atmosfera sfioasă a primelor sensaţii şi va cu- 
noaşte realitatea cu patimile ei puternice şi cu 
frământări zguduitoare, suntem siguri că va reuşi 








să se impună deabinele. Deocamdată îi semnalăm 
dibăcia în vers şi claritatea expresiunej, — două 
calităţi prin cari d-şoara Pitiş intră în rândul celor 
vrednici a fi citiţi. 

Al doilea autor de versuri anunțat aci, d-l 
Donar Munteanu este ceva mai vechiu ca d-şoara 
Pitiş. Primele d-sale începuturi au apărut prin re- 
vistele obscure ale răsleţilor simbolişti din Capitală. 
Judecând după acele începuturi, cu totul abraca- 
dabrante, noi credeam într'o desvoltare mult mai 
„originală“ a acestui versificator. Volumaşul este 
însă o decepţie completă, cu toată calda recoman- 
datie cu care d-l Dragomirescu o însoţeşte. 

O mare parte din aceste versuri sunt simple 
banalităţi scrise într'o proză rimată ca aceasta: 

Jur în jur se ’ntind în zare 
Lanuri galbene de grâu, 
Despărţite de-un părâu 
Șerpuit ca o cărare. 

Ici şi colo pomi şi flori, 
Fluturi albi plutind uşor, 
Discul galbenului soare 

Şi, nălţându-se splendoare, 
O pădure g-un colnice, « 
Ceru-albastru şi nimic. 

Acest „nimic? di Munteanu îl întitulează 
„Pastel“ şi d-l Dragomirescu nu ezită să ne anunţe 
în prefața sa, că tînărul autor are „fond original 
şi formă originală“. 

Să alegem, la întâmplare, o altă bucată din 
banalităţile rimate ale dlui Munteanu: 


© BCUCIuj 

Zice că Eugen Soleanu se plimbă într'o pă- 
dure, cu iubita sa şi cu copii aceleia. Şi ce să 
vezi? Iaca ursu! „O secundă i-se păreă că i-s'a 
oprit sângele în vine. Eugeniu apucă puşca şi 
strigă la el.-Ce eră de făcut? Puşca încărcată 
cu ploaie! Atunci o hotărire supremă. El începu 
a-și retrage puşca la ochi. Ursul veneă spre el. 
Erà mare cât un om. Se apropie până la trei 
paşi de el. La această depărtare el descărcă 
amândouă ţevile în ochi. Ursul sări în sus dând 
din cap. Eră lovit bine. Eugeniu priveă nemișcat 
la el. Uituse că trăia (1). De-odată teama că nu 
l-o fi lovit bine îi veni! in minte, Scoase numai 
decât iarba din buzunar și incărcă amândouă 
ţevile cu îndoită măsură, fără a mai pune alice. 
Ursul se mai rostogoli de vre-o câteva ori până 
căzu de râpă“... 


Povestea aceasta a dlui Zamfirescu, în care 
ne arată cum un erou al dsale a răpus un co- 
geamite urs „cât un om de mare“, cu o simplă 
încărcare de alice pentru paseri, e desigur fio- 
roasă, dar nu inspăimântă decât pe naivi. Nu toti 
urşii sunt de carton şi nici literatura nu este co- 
drul Vlăsiei, unde poţi face exerciţii cinegetice şi 
poţi încercă a „rupe gâturile“, fără pedeapsă! 


s 


Adecă să nu zicem vorbă mare. Asemănarea 
cu codrul Vlăsiei s'ar potrivi. Citiţi cele două 
coloane, puse alături, din primul articol şi vă con- 
vingeţi. Ce frumos documentată stă aici dovada 
unui act de incorectitudine literară a dlui Zam- 
firescu | Priviţi pe trufaşul, vorbareţul, insultă- 
torul „anti-poporanist“, — ce gol a fost el tot- 
deauna şi cu câtă iscusință ştiă el să acopere 
acest gol și să se împodobească cu pene străine! 
El „care a cetit pe 'Frâhner la poalele columnei 
lui. Traian, el care a cetit pe Platon și pe Leo- 
pardi“... ce bine ştie el să găsească mijloacele 
de a simulă o cultură pe care nu o are! Și ce 
dibaciu știe coborâtorul grecului Laskaris (o rudă 
de departe cu vărul unui unchiu al dsale...) să 
întindă mâna după laurii cugetătorilor străini, 
pentru a-şi încunună cu ei fruntea înfierbântată 
de visuri neputincioase! 


Mărire ţie, noului venit in rândul nemuri- 
torilor. Dignus, dignus eras intrare! 








Disoluția în Cameră. 


Imunitatea lui Novoselo. — Un succes al dep. român Vlad. 
— Şedinţă secretă. — Prezintarea noului guvern. — Decla- 
rațiile partidelor. 


Frământările şi fierberea ce s'a observat 
lunile din urmă, în sânul partidelor coaliate, s'au 
manifestat şi în cele două şedinţe — de Sâmbătă 
şi Luni — ale Camerei deputatilor. 

Guvernul speră că va obţine cu înlesnire 
un vot de încredere şi şedinţa se va termină 
fără nici un incident, când colo am avut scene 
furtunoase ca pe vremea obstrucţiei celei mai 
indârjite. 

Chestia de imunitate a deputatului croat No- 
voselo a dat prilej la izbucnirea patimilor și — 
lucru ciudat — la înfiriparea unei majorităţi nuoi, 
incidentale — care a votat împotriva raporto- 
rului comisiei de imunitate, aprobând propunerea 
deputatului român Dr. Aurel Vlad. 

Raportorul comisiei de imunitate, deputatul 
Héderváry Lehel, constată că imunitatea dep. 
Novoselo a fost violată prin faptul că a fost 
dat în judecată și condamnat fără să se fi cerut 
suspendarea imunităţii lui. „Imunitatea lui No- 
voselo n'a fost, însă, violată prin faptul că a fost 
arestat, pentrucă a fost arestat in flagrant delict, 
strigând Abzug Rauch“. 

Părerea din urmă a comisiei a fost as- 
cultată cu protestări, cărora le-a dat expresie 
deputatul român dr. Vlad, cerând intrun dis- 
curs documentat — să se constate că imuni- 
tatea lui Novoselo a fost violată şi prin faptul că 
acest deputat a fost arestat. 

Preşedintele Justh consultă Camera şi enunţă 
că majoritatea e de părerea deputatului român... 
Un deputat român apărător al prestigiului par- 
lamentului!... Asta nu Je place ciericalilor şi 
agrarilor din partidul Kossuthist, lzbucnese în 
strigăte, vociferează, îl acuză pe Justh că a 
fost parţial, arbitrar... că a procedat ca..,. 
Perczel... 

E cu neputinţă să se continue şedinţa în 
sgomotul acesta mare. Justh se ridică şi sus- 
pendă ședința. In pauză i-se prezintă o cerere, 
iscălită de 20 de deputaţi, parte poporali, parte 
constituţionali, prin care se cere şedinţă se- 
cretă. 

In ședința aceasta, poporalul Henez Ká- 
roly l-a atacat din nou pe Justh, acuzându-l că 
a violat regulamentul Camerei şi că stă în ser- 














viciul unei fracțiuni. Justh dovedeşte că a pro- 
cedat corect. Wekerle e de aceiaş părere şi 
incidentul — tras de păr de constituţionalii lui 
Andrássy şi elericalii lui Rakovszky — se ter- 
mină cu o manifestaţie de simpatie pentru Justh. 

Redeschizându-se şedinţa publică, ia cu- 
vântui ministrul-preşedinte Wekerle şi anunţă 
că, neputându-se resolvi criza, Ma. Sa a numit 
din nou guvernul demisionat... și că acest gu- 
vern la toamnă din nou își va da demisia. 

In numele partidului Kossuthist ia cuvântul 
dep. Bukonyi Samu, şi propune Camerei să ia 
la cunoştinţă numirea noului guvern, declarând 
că la toamnă nu va sprijini decât un guvern care 
va începe lucrările pregătitoare pentru înfiinţarea 
băncii comune și introducerea votului universal. 

In numele partidului naționalităților a luat 
cuvântul deputatul Dr. Teodor Mihali, care a 
rostit următorul discurs: i 


„Daţi-mi voie să exprim din prilejul prezen- 
tării noului cabinet punctul de vedere al par- 
tidului meu. Inainte de toate declar că n'am nici 
o încredere în noul cabinet pe care nu-l con- 
sider de parlamentar. Nu pot aveă încredere în 
noul guvern pentrucă acesta n'are nici un pro- 
gram. In fața partidului naționalităților stă numai 
activitatea de până aci a guvernului, alta nimica. 
Partidul meu înainte cu trei ani şi-a spus în- 
grijorările sale fată de politica guvernului, care 
n'a satisfăcut obligamentele luate asupra sa. în 
pact, de a realiză sufragiul universal egal şi se- 
cret, a dat expresie mai departe şi acelei ingri- 
jorări, că guvernul nu a rezolvat chestiile sociale 
şi de naţionalitate conform intereselor ţării. In- 
grijorările acestea s'au dovedit, durere, ca înte- 
meiate, deoarece în curs de 3 ani guvernul coa- 
liţiei n'a fost în stare să realizeze dreptul elec- 
toral secret şi egal. ci a câutat ca cu introdu- 
cerea votului plural să-şi menţină şi mai departe 
domnia de clasă. Cu chestiile sociale şi de na- 
ționaltate guvernul nu şi-a bătut capul. Cât 
pentru grovaminele administrative, poporul a fost 
expus celor mai mari prigoniri ca şi când scopul 
guvernului ar fi fost şicanarea şi sărăcirea pâtu- 
rilor de jos. Căci milioane tac sumele, cu cari 
au fost pedepsiţi ţăranii în ţinuturile locuite de 
naţionalităţi. Pe terenul justițiar aceleași prigo- 
niri. Oratorul constată ca pedepsele cu închi- 
soare, dictate de judecătorii în procesele de pressă 
se urcă sumar la 200 de ani, iar amenzile dau 
suma de 200 mii coroane. (Mare sgomot.) Pot 
dovedi că toate aceste prigoniri au urmat la in- 
demnul guvernului. (Sgomot continuu și între- 
ruperi). 

Răul, după părerea mea, residă in aceea, 
că în Ungaria nu se află guvern, care să fie ca- 
pabil a resolvă aceste chestiuni. Poftiți și reali- 








Erà într'o seară de primăvară 

In luna Mai, 
Ţii minte steaua ce stă s'apară 
Când pe sub sălcii suflau zefirii, 
Şi când natura eră un raiu? 
-— Eu ştiu “atuneia îţi sărutai 
Obrajii rumeni... Ab, trandafirii 
Şi banca-aceea de lângă tei! 

Ca pe-o avere 
Te luai în braţe gi te strânsei 
Și simţişi lumea fără cuvinte, 
Frumoasa lume cu dulci mistere 
Şi-ascultaşi goapte dulci în tăcere 
Care sburară din a ta minte! 

Şi aici un alt „pastel“ din care se vede ce 
puţin am evoluat de la Rodica lui Alexandri până 
la dl Donar: 

Spre isvorul ce șopteşte 

Se apleacă o copilă: 

Ochi de cer şi păr de soare, 
Mlădiere de zambilă, 

lie ?n fluturi gi zevelcă, 
Roşii fragi ascunși în sân, 
Și din juru-i fluturi sboară 
Roiuri, roiuri peste fân. 

Fragmentele citate fac parte din poeziile mai 
echilibrate ale autorului, în cari a căutat să-și pă- 
răsească şcoala simbolistă dela care a plecat. 
Restul însă, care justifică titlul de „Aripi negre: 
(alt simbolist ş-a întitulat volumul „Aripi de vis“) 
este mult mai sombru, mai pretenţios și mai confus, 
neapărat. Unele au hazul lor prin o lipsă desă- 
vârşită de coherență. O pildă: 





Ce tăcere fioroasă 

In adâncul de pădure, 

Şi "m adânc e o poiană 
Cu flori rogii şi cu mure 
Şi cu umbră răcoroasă, 
Iar din fundul unui rîu 
O naiadă își arată 
Corpul alb până la brâu... 


Vedeţi confuzia autorului: d-sa voeşte să ne 
dea o imagine „fioroasă" şi când colo ne zugră- 
veşte o poiană cu flori, în care se iveşte o zînă 
cu corpul alb, — ceeace numai „fioros* nu poate 
să fie. Și astfel sunt toate procedăril» de zugrăvire 
a stânlor sutieteşti, sau a tablourilor din natură: 
multă vorbă goală şi multe banalităţi. D-l Mun- 
teanu e un primitiv şi-un confuz, care oricât ar 
afectă un grad de rafinare artistică (traduce din 
Rollinat!), cu anevoie va străbate printre scriitorii 
noştri consideraţi. Gh. Dumbravă, 


A apărut; 


In biblioteca de popularizare a „Minervei* 
(pretul 30 bani) Nuvele de cunoscutul scriitor Z. 
Bârsan. | , 

„Din lume pentru lume“ (povestiri din popor) 
de d-na Sofia Nădejde. Preţul 2 lei. 

„Amorul veghiază“ în „Biblioteca pentru 
toţi“, scânteietoarea piesă a d-lor Caillavet şi 
Robert de Flers. 





Mitologia eschimoșilor. 


Cu toată propaganda misionarilor creştini printre 
eschimoşii din Groenlanda, succesele lor sunt aproape 
nule. Eschimoşii nu se simt nici decum ispitiţi de 
învățăturile evangeliei lui Cristos, ci preferă a ră- 
mâneă în credințele şi datinele lor străvechi. Poate 
nicăeri nu a făcut propaganda creștină mai puţini 


aderenţi ca între indigenii din Groenlanda. 


Eschimoşii îşi au religia lor, la care ţin cu 
sfințenie. Mitologia lor se basează pe vechiul cult 
al puteriler naturei, cari sunc personificaţi în zei şi 
zeițe, întocmai ca la ve-hile popoare păgâne de sud. 

Z ii principali ai eschimog'lor sunt Soarele şi 
Luna. Soarele personifică o zeiţă, iar luna un zeu. 
Ei sunt fraţi din aceeaş mamă. Cu toate acestea, 
Luna este îndrăgostită de soare, de această zeiță 
cu plete de aur, după care aleargă zi şi noapte 
neîncetat 

Soarele însă se fereşte de păcat, se ascunde 
în mare, de unde ese, când vede că adoratul este 
departe. Zeul Lunei este reprezentat la eschimoşi 
printr'un flăcăn tinăr, îmbrăcat în haine uşoare de 
vară, Inaintea lui merge amurgul ca o fecioară 
nespus de frumoasă, iar în urma lui zorile, cari îi 
țin calea ori de câteori e aproape să prindă pe 
sora sa. Odată însă Luna va ajunge să îmbrăţiş-ze 
Soarele. iar atunci va fi sfârşitul lumei. De aceea es- 
chimoşii, când Luna răsare până când soarele n'a 
apus încă, încep să cânte fel de fel de cântece re 
ligioase, prin cari cred că pot împiedecă unirea 
Lunei cu Soarele şi deci... împiedeca şi sfârşitul 
lumei. 

zaţi sufragiul universal şi secret şi veţi obținea 
baza pe care stând se vor putea apără interesele 
însemnate ale ţării. (Sgomot continuu. O voce: 
Vă merge bine!) 

Dr. T. Mihali: Să nu dea Dumnezeu binele 
acela nimănui, când. fraţii noştri, soțiile noastre 
şi prietinii noştri se află în temniţă. (Mare sgomot). 
Și cum e pe terenul justiţiei, tot aşa e și pe cel 
religios: suntem impiedecaţi în esercitarea liber- 
tăţii noastre religioase. (Voci:. Nu e adevărat!) 
Este ceva ne mai auzit să vină un ministru de 
culte şi să interzică propunerea religiunei in o 
limbă neînțeleasă de băieţi. 

Nu pot avea incredere în guvern nici din 
motivul că primejduiește echilibrul gospodăriei 
statului prin faptul, că mereu urcă cheltuielile 
fără să se îngrijească de venite. 

De încheere dl dep. Dr. Mihali prezintă 
următoarea moțiune: 

„Camera enunţă că n'are încredere faţă de 
guvern şi că prima condiţiune a rezolvării crizei 
politice este realizarea sufragiului universal egal - 


i secret.“ 
Ş + 


In şedinţa de Luni s'a continuat și terminat 
discuţia, primindu-se propunerea deputatului Ba- 
konyi. 

Apoi, la propunerea președintelui Justh, 
Camera şi-a luat vacanţă până la 28 Septemvrie. 


REVISTA POLITICĂ. 


Coaliția rămâne... Greutățile ivite în rezol- 
virea crizei — de cari am pomenit în repeţite 
rânduri — au îndemnat pe Maj. Sa să amâie 
rezolvirea până la toamnă, însărcinând actualul 
cabinet să conducă mai departe afacerile ţării 
până la toamnă. 

În urma unei hotăriri a consiliului de mi- 
niştri, Wekerle a inaintat Maj. Sale rugămintea 
ca actualul cabinet — demisionat — să fie numit 
din nou, îndatorindu-se ca la toamnă să-şi dea 
din nou dimisia. 

Autograful preaînalt conţinând noua numire 
s'a publicat în numărul de Mercuri al „Monito- 
rului oficial“... 

Până la toamnă, dară, vom fi feriti de 


surprize. 
(=) 


Plecarea Maj. Sale. De ani de zile Maj. Sa 
petrece vara la Ischl, unde de obiceiu-se duce 
pe la sfârşitul lui lunie. Anul acesta, în urma 
crizei de guvern, Maj. Sa a fost necesitat să-şi 
amâie călătoria de pe-o zi pe alta. 








„ŢARA NOASTRA“ 


Terminându-se, în pace, și şedinţa de Luni 
a Camerei deputaţilor ungari, Maj. Sa a plecat, 
cu tren special, Mercuri dimineaţa din Viena, 
sosind la Ischl in aceiaş zi după amiazi. 


o 

Prorogarea parlamentului austriac. „Wiener 
Zeitung“, organul oficial al guvernului austriac, 
publică un comunicat mai lung, anunțând că: 
„Pe baza prea înaltei împuterniciri şi în confor- 
mitate cu hotărirea unanimă a consiliului de mi- 
niştri, sesiunea a 19-a a Reichsrat-ului se de- 
clară închisă“. 

„Guvernul austriac — se zice apoi — a 
luat această măsură după multă codire. A fost 
nevoit să o facă, deoarece ordinea normală şi 
capacitatea de lucru a parlamentului nu puteă 
fi menţinută. Vina acestei măsuri o are în mod 
excluziv acea fracțiune parlamentară care, fără 
să fie nevoie, a depus nenumărate moţiuni de 
urgenţă la ordinea zilei, deşi trebuiau să se dis- 
cute chestiuni de o importanţă capitală pentru 
propăşirea țărei. Toate proiectele depuse erau 
născute din grija pentru prosperitatea generală 
şi nu din simpla dorinţă a guvernului. Inainte 
de toate eră să se stabilească raporturile comer- 
ciale cu statele balcanice şi cu România“. 


Vizita arhiducelui Franz Ferdinand în Ro- 
mânia. Vorbind de vizita arhiducelui Francise 
Ferdinand şi a soţiei sale la Sinaia, „Fremden- 
blat“ zice: această vizită dovedeşte legături tra- 
diţionale de amiciţie intre familia imperială şi 
familia regală română, dar mai dovedeste exce- 
lentele şi cordialele relaţiuni dintre monarhia 
austro-ungară şi statul vecin român, relaţiuni 
cari au rămas neschimbate. 

Ziarul relevă apoi meritele Regelui Carol 
arătând progresele făcute de ţara românească 
sub domnia regelui. 

Austro-Ungaria, adaugă oficiosul vienez, a 
avut totdeauna stimă pentru acest stat care s'a 
dovedit a fi un element notabil de ordine în 


“Balcani şi a apreciat faptul că politica înțeleaptă 


externă a Suveranului României a știut să evite 
cu îngrijire orice politică de aventuri. Politica 
românească este o politică leală şi conștientă 
de ţinta sa. Amicitia dintre monarhia noastră şi 
România este de asemenea un rezultat al ace- 
stei politice valide și se poate constată şi astăzi 
cu satisfacţiune că aceste legături amicale sunt 
neştirbite. 

Alegerea dela Caransebeş. 


După multele peripeții, capacitări şi svår- 
coliri, în fine, în ziua sfinţilor apostoli Petru şi 
Pavel s'a dat lupta hotăritoare intre oamenii 
stăpânirei bisericei și ai stăpânirei lumeşti dela 
Caransebeş — şi spre marea noastră satisfacţie 
şi de astădată biruinţa a rămas pe partea oame- 
nilor legaţi cu toată ființa lor de biserica strā- 
moşească. ` 

Burdismul a suferit înfrângerea meritată, 
iar candidatul bisericei a raportat o biruinţă 
strălucită : 


Dr. Traian Badescu, a fost ales de Episcop 
al Caransebeşului cu 32 voturi, faţă de contra 
candidatul Dr. Iosif Olariu, care a intrunit numai 
22 de voturi. 


Pe când floarea Bănatului sa grupat în 
jurul protosincelului Dr. Badescu, în ceialaltă ta- 
bără găsim nume aproape necunoscute şi ob- 
scure — excepţie făcând numai dl general Cerna 
şi baronul Duca, acest din urmă, find indu- 
plecat de contele Andrássy ca să se înroleze în 
tabăra contrară, iar generalul Cerna ca soldat, ți- 
nând seamă de cuvântul dat protosincelului Dr. 
Olariu. Acuma e rândul Coroanei ca să sancţio- 
neze votul sinodului -— corect dat. Nu ne tn- 
doim, că şi de data aceasta, ceice au zădărnicit nu- 
mirea arhimandritului Musta sunt la obicinuitul 
lor loe — pentru a continuă cu munca lor 
herostratică — şi distrugătoare. Şi ce nu se 
poate uzi în era guvernului coaliţiunei — şi mai 
ales când Apponyi marele ministru de culte al 
Ungariei este sfetnicul Coroanei! Noi însă nu ne-am 
pierdut nădejdea — că în fine Coroana se va fi 
gândind mult, dacă este bine să repeteze cazul 
neconformărei şi să supună biserica la noui probe 
de incercare. 


Oricum va fi — tabăra curată şi neinfricată 
a celor buni și curaţi la inimă, va sta la postul 
de onoare şi va păzi sfințenia altarului de mo- 
lipseala celor ce cu ajutor străin vreau să între 
în sfânta sfintelor. 

Fruntaşii Bănatului și de data aceasta au 
săvârşit o faptă demnă în istoria bisericei lor. 


Sperăm „că nu cea din urmă“. 

Insemnări. 


Pantheonul. — Grădina Luxembourg. 





Intrarea Pantheonului e păzită de celebra 
statuie a lui Rodin, Le Penseur: un bronz mu- 
cigăit, reprezentând un individ gol, care stă pe-o 
piatră şi ţine capul aplecat în mână, în chip de 
gânditor. Și aici, ca 'n toate monumentele mari, 
mişună englezii curioşi, târându-şi picioarele agale, 
şi răsucindu-şi gâtul, cu ochii pe pereţi și ’n 
tavan. 

Pereţii Pantheonului, împodobiţi cu picturile 
vestite ale lui de Chavannes, şi-ale altor maeştrii 
ai veacului trecut, s'au îmbogăţit în anii dia 
urmă ca o „Execuţie de sfinţi“, a minunatului 
meşteşugar care e directorul şcoalei de bellearte, 
Bonnat, — şi cu o apoteoză a Franţei, „Spre 
glorie“, de un alt pictor oficial, apotează lucrată 
în tonuri proaspete, violete și care contrastează 
puternic cu acea diafană, „Sfânta Genevieva 
veghiând asupra orașului adormit* a poeticului 
Pavis de Chavannes. 


Abia ai avut vreme să faci un înconjur al 
frescei, — şi glasul gardianului adună ceata 
vizitatorilor risipiţi : 

— La cripte! Coborim în Cavouri! 

Printr'o portiţă, din fund, intrăm în pim- 
niţile uriaşului edificiu. E răcoare aici, şi aproape 
întuneric. De subt o boltă depărtată, răsună lo- 








vituri de ciocan. Gardianul opreşte ceata în faţa 
unui cavou modest şi explică sonor: 

— Aci odihnește Jean-Jaques-Rousseau, seri- 
itor şi filozof, autorul „Contractului social“. Nă- 
scut în ... mort în... a pregătit revoluţia fran- 
ceză... vedeţi mâna care iese din mormântul lui, 
cu o faclă? 

Asta însemnează că Rousseau a luminat 
lumea cu ştiinţa lui... 

„„Şi pe când gardianul dă aceste foarte 
noi amănunte asupra marelui Jean Jaques, mie-mi 
bate inima şi-mi vine să plâng. O senzaţie ciu- 
dată, pe care-am mai avut-o de mult când ră- 
tăceam în neştire pe străzile Parisului nou, — şi 
m'am pomenit în faţa statuiei lui Shakespeare, 
— o emoție puternică mă cutreieră, simțind 
la un pas departe, apropierea osemintelor 
sacre. Și tot aşa mă infior lângă cavoul lui 
Voltaire, al lui Victor Hugo, al lui Emil Zola... 

Peste o jumătate de ceas, sunt sus, în 
vârful Pantheonului. Am urcat singur, treptele 
inguste, sonore, învelite 'n întuneric. Nesfârgita 
spirală ma obosit, ma ametit. lar acum, când 
dau dintro dată de aer, de orizontul uriaş al 
Parisului revărsat din belşug împrejur, — mi-e 
frică. Norii sunt aproape, vântul bate, înălţimea 
e înfiorătoare. La poale, jos, departe, casele 
şi bisericile metropolei, se întind cât ţine ochiul. 
Departe, turnul Eiffel domină toate. Sena se stră- 








vede, pitică, printre șirurile uniforme de clă- 
diri... lată Parisul imens, poetic și înspăimân- 
tător, Parisul încărcat de legende și de glorie, 
Babilonul zilelor noastre, cetatea uriaşă unde 
misună atâtea milioane de fiinţe, unde au trăit 
atâţia uriași, unde vor muri atâţia pitici, — 
mirajul celor dintâi vise şi cea din urmă nos- 
talgie a celor de departe! 

Mă cutremur... ameţesc... Vântul care 
se-adună din el, suflă şi mă gonește. 


Tremurând tot, cobor in neştire, spirala în- 
tunecoasă. Jos, gardianul mai adună o ceată de 
englezi: 

— La cripte! Coborâm în cavouril... 


— 


Câţiva paşi de Pantheon, e grădina Luxenburg: 
un parc foarte mare, neregulat, neingrijit, plin 
de statui şi de popor. Il cunosc aşa de bine!.. 
De trei ori pe zi îi bat cărările, îi admir sta- 
tuile şi-i plâng soarta. 

Sărmanul parc! Ca și Versailles, — el e 
deschis toată ziua. Și aici au strălucit odinioară 
curtenii unei regine epicuriane. A fost glorie și- 
nobleţă aici, eleganţă şi poezie. Acum, acele trei 
vorbe aproape impertinente, cari se răsfaţă pe 
toate edificiile Franţei, au spart şi lăcatele Luxen- 
burgului măreț. Poporul a năvălit şi aici. A sfă- 
râmat degetele statuilor, a bătătorit aleile, a să- 
răcit pomii de frunze; băeţi irespectuoşi, ţipă şi 
aleargă prin grădină, mânâncă pe scaunele vechi 

Vizita principelui moştenitor al Hustriei la Sinaia. 


Desigur pentru toate popoarele Europei, cari, 
în înteresul fiecăruia, micşorează sau măresc tainele 
unei curleniri, — vizita Arhiducelui Francise Fer- 
dinand în România, nu poate fi privită decât ca o con- 
dimuare a bunelor raporturi ce există între Ro- 
mânia şi Austro-Ungaria. 

Dealtfel toate ziarele Austriace cât și cele 
Româneşti, nu fac decât să mărească în massele 
cititorilor credinţa că aceste state, pentru echilibrul 
lor de „mâine“, trebuie să menție şi să întărească 
pe cât mai mult posibil relaţiunile lor de sinceră 
prietenie. i 

Întrucât ne priveşte pe noi, Ardelenii, nu 
putem decât salută cu toată căldura sufletelor noa- 
stre această amiciție, care mai curând sau mai 
târziu, va trebui să pecetluească cu adevărata lui 
valoare, rolul de astăzi, al celor aproape patru 
milioane de Români din monarhie. 


¥ 

Primirea arhiducelui Francise Ferdinand la 
Sinaia, s'a făcut cu toate onorurile cuvenite. 

Au azistat la primire toate autorităţile ci- 
vile şi militare precum şi un foarte numeros public. 

După îndeplinirea formalităţilor, la gară, 
oaspeţii însoţiţi de familia Regală Română şi de 
invitaţi s'au indreptat spre castelul Peleş. 

Aci, la orele 8 seara. a avut loc un dineu 
de gală, la care au luat parte pe lângă oaspeti 
şi membrii familiei regale Române, toţi membrii 
' consulatului Austro-Ungar din Bucureşti, toţi 
= ataşaţii militari ai monarhiei, d-nii I. I. C. Bră- 
tianu, președintele cousiliului de miniştri, V. 
Morţun, Djuvara, Anton Corp, Toma Stelian, ministri 
precum şi un nesfârşit număr de invitaţi. 


Cu această ocazie, M. S. Regele Carol al 
României, a rostit următorul toast: 

„Vizita Alteţei Voastre imperiale şi re- 
gale şi a graţioasei sale soţii, ne pricinueşte 
o mare bucurie; din adâncul inimei noastre 
vă urăm la amândoi bun sosit in mijlocul 
nostru. | 

Printre numeroșii membrii ai casei de 
Hubsburg ce am avut onoarea a primi la 
castelul Peleş, păstrăm mai ales o amintire 
neștearsă de șederea in tară a ilustrei pe- 
rechi imperiale şi a tatălui mult iubit al 
Alteţei Voastre Imperiale, cu care mă uneau, 
incă din tinerețe, legături de cea mai strânsă 
prietenie a cărui amintire îmi va fi pe veci 








scumpă. Indrăznesc a spera că fiul său îmi 
va continua iubirea pe care ilustrul defunct 
o avea pentru mine. Prezenţa Alteţei Voastre 
Imperiale şi Regale îmi este o mărturie 
scumpă despre aceasta. Văd de asemenea 
în această vizită o nouă dovadă de sim- 
patia şi interesul constant ce Majestatea Sa 
Impăratul Rege augustul D-voastră unchiu, 
îmi arată ca şi ţărei mele. Aceste senti- 
mente binevoitoare mă îndatorează la cea 
mai vie recunoştinţă și sporesc mulţumirea 
ce resimt fâcând să reiasă, în această plă- 
cută circumstanţă, marele preţ ce punem 
pe relaţiunile atât de amicale ce le între- 
ținem de ani îndelungaţi cu puternica mo- 
narhie vecină, pentru prosperitatea căreia 
fac urările cele mai călduroase. 

Nenumăratele şi delicatele atenţiuni ale 
Majestăţei Sale pentru mine şi pentru ai 
mei, de care ne-a dat o nouă și strălucită 
dovadă însărcinând pe Alteța Voastră Impe- 
rială şi Regală să remită nepotului meu in- 
semnele Lânei de aur, îmi inspiră cea mai 
adâncă şi mai sinceră gratitudine. 

Nu aş putea mai bine dovedi sentimen- 
tele de recunoștință de care sunt pătruns, 
decât unindu-le urările călduroase ale inimei 
mele pentru fericirea Majestăţei Sale. Aceste 
urări le adresez de asemenea şi Alteţei 
Voastre Imperiale şi Regale și rog pe Dum- 
nezeu să răspândească usupra ei şi asupra 
alor săi binefacerile binecuvântărilor sale. 

Reinoindu-vă expresiunea bucuriei ce ne 
pricinueşte amabila d-v vizită, ridic păharul 
meu în sănătatea M S. Impăratului Rege şi 
în aceia a Alteţei Voastre Imperiale şi Re- 
gale şi a familiei sale iubite“. 

La aceste preţioase cuvinte ale Regelui 
Carol, Arhiducele Francise Ferdinand viu mişcat, 
a răspuns următoarele: 

„Sire, adâne mişcat de cuvintele gra- 
țioase şi cordiale pe cari le-a rostit Majes- 
tatea Voastră, şi adânc recunoscător de pri- 
mirea strălucită şi amicală pe care Majes- 
tatea Voastră şi M. S. Regina a binevoit a 
ne-o face, rog Majestatea Voastră să-mi 
permită ai exprimă sentimentele foarte sin- 
cerei noastre gratitudini. 

Cu o nespusă bucurie am primit amabila 
invitațiune a Majestăţei Voastre: ea ne dă 
prilej de a ne exprimă Majestâtei Voastre 
precum şi M. S. Reginei, urările călduroase 
ce formăm pentru fericirea lor şi pentru pros- 
peritatea României. 

Pătruns de admiraţiune pentru inalta 
înţelepciune a Majestăţei Voastre şi animat 





şi sărăcăcioase, aruncă petice de jurnal, şi se 
agaţă de fetele fără căpătii, care-şi poartă toată 
ziua surisul stupid printre statuile de regine 
sfinţite. 


Busturi de scriitori şi artişti, visează 'n 
umbră. In toate părţile, lucrări de artă, trec ne- 


băgate 'n seamă de jucătorii cu mingia cari co- 
pleșesc grădina. 


Dimineaţa, e lume mai puţină. Un soare 
melancolie de toamnă 'atârziată, aureşte pomii 
şi frunzele galbene, căzute vremelnic, joacă raze 
galbene pe statui şi'n bazinul cu peşti roşii. 


După amiază, grădina e plină de copii de 
toate vârstele, de studenţi, de bătrâne cari se 
odihnesc pe băncile vechi. Când nu plouă, parcul 
e plin de larmă. Aceleaşi tipuri de boemi sără- 
căcioşi, cu părul mare, se invârtese în jurul pa- 
vilionului, unde cântă muzica militară din când 
în când. Printre aceştia, te indignează unul cu barbă 
mare, cu părul stufos, despărţit în două, şi aco- 
perit In creștet de-o pălăriuţă cu pană de păun. 
E un tip comun, îmbrăcat în haine de catifea cu 
dantele și cu pantaloni scurţi, acoperit cu o pe- 
lerină fantastică, — un „ratat“ care vrea să 
atragă atenţia prin portul său excentric, şi căruia, 
cartierul îi zice „omul catedralelor.“ In fiecare 
zi, el străbate grădina, însoţit de alte apariţii 
fantastice şi e fericit când lumea întoarce capul 
după el. 





Un tovarăş d'al lui, un armean cu mustăţile 
rase, cu pălăria şi cravata uriaşă, trece mândru 
deadreapta „omului catedralelor* şi sfidează. 

Rezemată de vr'un pom, câte-o fată singu- 
ratică îşi aşteaptă prietinul. Alta ţipă în mijlocul 
câtorva băeţi, sare şi se sărută cu ei fără nici 
o jenă. Studente sărace, cu cărţile subţioară trec 
spre fundul grădinii, muşcând dintro bucată de 
pâine, cu aceeaş lipsă de jenă cu care altele se 
sărută. 

lar printre frunzele pline de apă, câte o 
bucată de cer senin, albăstreşte prin crăpătura 
norilor, aruncând surâsuri triste, rătăcitorilor din 
grădina Luxembourg, statuilor de regine, şi po- 
rumbeilor cocoţaţi pe vârful vr'unui monument. 

Paris, Iulie. Victor Eftimiu. 


Triumvirat... 


„n&u, care am cetit pe Prăh- 
ner la temeliile coloanei lui 
Traian...“ 
D. Zamfirescu. 

Pe sub columna lui Traian 
— Ce mândră 'nfăţişare! — x 
Cucoana Smara şi Cârţan 
Aşteaptă'n aiurare. 


E Smara, nu vezi, şi Cârţan? 

Ce stai în depărtare? 

„Duilă, măă ... strigă Traian — 
Dignus eras intrare!“ y. 








de simțiminte de devotament şi de sinceră 
afecțiune pentru Majestatea Voastră şi au- 
gusta casă a Mājestătei Voastre, simtțtiminte 
ce mi s'au transmis de reposatul meu tată, 
sânt mândru şi fericit de a putea continuà 
amicitia tradiţională de care Majestatea Voa- 
stră păstrează o atât de duioasă amintire. 

Mă achiț cu bucurie de misiunea de 
care ma onorat M. S Impăratul Rege 
insărcinându-mă să remit A. S. R. Princi- 
pelui Ferdinand, prea scumpul meu prieten, 
însemnele ordinului Lânei de Aur. 

Voi fi foarte fericit, la înnapoierea mea, 
să tiu pe lângă M. S. Impăratul Rege, in- 
terpretul cuvintelor de amiciţie sinceră şi 
de vie simpatie pe cari Majestatea Voas- 
tră a bine voit a ni le exprimă. Aceste cu- 
vinte sânt o nouă şi prețioasă mărturie a 
relaţiunilor escelente cari există în mod 
fericit între România şi Austro-Ungaria. 

Rugând pe Dumnezeu să binevoiască a 
ține ani indelungaţi viaţa scumpă a Majes- 
tăței Voastre spre binele ţărei Majestaţei 
Voastre, beau în sănătatea Majestăţei Voa- 
stre, în sănătatea M. S. Reginei şi a întregei 
case regale“, 

Acest dineu de gală a avut loc în sala 
maurescă. 

Invitații au trecut apoi în camera albastră 
unde s'au întreţinut în mod mai amical. 


+ 


De notat la această frumoasă primire, 
a fost și grupul Ardelenilor aflători in România 
cari au făcut moștenitorului de tron Austriac 
ovaţiuni sgomotoase şi au strigat: Sd trăiască! 
La aceste manifestări Arhiducele a răspuns 
cu salutări pline de cordialitate şi cu zimbete 


de simpatie. 
$ 


Ziua a doua a sărbătorirei Prințului moşte- 
nitor al Austriei, la Sinaia, s'a inceput printrun 
Te-Deum oficiat in capela catolică. 

După prânz s'a organizat o excursiune pe 
valea nespus de pitorească a Prahovei, până la 
Braşov. 

La toate comunele oaspeţii au fost întâm- 
pinati de ţăranii români în haine de sărbătoare, 
de învățătorii şi elevii lor cari cântau „Imnul 
regal“ român și Austriac, şi diferite alte cântece. 

Excursioniştii s'au intors la ora 7. 


Cu această ocazie, Arhiducele Francisc Fer- 
dinand s'a arătat foarte mulţumit de primirea ce 
ia făcut-o populaţia. A. S. R. a spus dlui Anghel, 
prefectul judeţului Prahova, că ceia ce-l mişcă 
din aceste manifestări este spontaneitatea şi since- 
ritatea. Arhiducele a mai fost încântat şi de li- - 
bertatea de care se bucură poporul român, căci 
pe tot parcursul nu se întâlniau reprezentanţi 
de ai poliţiei sau de ai autorităţilor. 

Seara a avut loc o reprezentație teatrală 
în castelul Peleș. Rolurile din piese au fost sus- 
ținute de dne şi dni din elita Bucureșteană. 

+ 


Ziua a 3-a şi-a avut de sigur însemnă- 
tatea ei, E 

Serbările populare date pe platoul Sinaei 
la care au azistat zeci de mii de oameni îmbră- 
caţi în constume naţionale româneşti, cu insufle- 
ţirea lor tradiţională, cu jocurile şi cântecile lor 
minunate, — au făcut o adâncă impresie asupra 
oaspeţilor. 

Şi când la „chindie* Principesa Elisabeta 
şi principele Carol, animați de un entuziasm nespus, 
s'au prins în joc alături cu poporul, — oaspeţii 
au trăit sentimentul curat al adimiraţiunei sincere. 

Tot în ziua aceia Arhiducele Francisc Fer- 
dinand a binevoit a primi în audienţă o delegaţie 
a românilor transilvăneni stabiliţi în ţară, com- 


„pusă din dnii: Dr Dumitru Popovici, Nicolae Mircea 


gi I. Scurtu, cari au remis A. S. o adresă oma- 
gială. 


© BCUCIuj 








Pag. 218 





Prinţul moştenitor al Austriei a primit în 
mod foarte binevoitor delegaţia transilvăneană. 
Seara a avut loc o impunătoare serată mu- 
zicală. la care a luat parte, ca executantă, M. S. 
Regina Elisabeta a României. 
* 

Un mie şi de tot fără importanță incident, 
a avut loc cu ocazia iluştrilor oaspeţi la Sinaia, 
în prima zi. 

Un ungur arborase numai steagul unguresc, 
iar câţiva studenţi au intervenit şi au determinat 
pe acel zelos ungur să arboreze şi steagurile 
române și austriace. . 

Ecoul acestui mic incident, insiståm, fără im- 
portanță a trecut Insă graniţa şi când a ajuns 
la Pesta a luat proporţii uriaşe. Ziarele ungurești 
din Budapesta fac din acel incident de nimic, 
un Caz extraordinar de netoleranță din partea 
românilor. Acele ziare afirmă fără cea mai mică 
mustrare de cuget, că studenţimea română a silit 
pe toţi proprietarii de case din Sinaia să scoată 
steagurile ungureşti arborate, şi că studenţii au 
călcat acele steaguri în picioare. 

Desigur că acestor informaţii cu totul min- 
cinoase, au să le urmeze articole nesfârşite prin 
care România va fi atacată cu cea din urmă 
violenţă, pentru netoleranţa ei naţională. 


Ungurilor se 'nțelege că le convine să facă 
mare scandal pe această chestie, pentru a avea 
apoi dreptul să spue că şi Românii sunt netole- 
ranţi cu naţionaltăţile dela ei, şi că nu mai au 
dreptul să se plângă de persecuțiile lor contra 
românilor din Ungaria. 

Noi însă, ţinem să  restabilim adevărul 
asupra neinsemnatului incident dela Sinaia şi să 
arătăm astfel cum pressa maghiară exagerează cu 
rea credinţă fapte de nimic; aceiaş presă care 
n'a găsit nici un cuvânt de zis când poliția din 
Braşov a oprit de a se pune pe cosciugul lui 
Aurel Mureşanu, coroana sindicatului ziariştilor 
din București, cu panglica tricoloră. & 

se 

Şi acum credem că e la locul ei o mică 
constatare: propunerea noastră de a eşi întru 
întimpinarea principelui moştenitor, de a-l aclamă 
şi de a-i arătă prin numărul şi energia noastră 
mare, că trăim şi așteptăm, propunere care 


n'a găsit nici un răsunet la conducătorii noştri — | 


a găsit totuş două oraşe, cari așa, fără nici un 
program, au înfăptuit-o oarecum: Blajul şi Bra- 
şovul. : 

După cele ce ni se scriv, Blajul s'a arătat 
demn şi de data aceasta. Cu mult inainte de-a 
sosi trenul cu A. S. R. Principele moștenitor, 
sute de români s'au adunat întru salutarea Lui. 


Nu lipseau, desigur, nici penele de cocoș, cari 


au căutat să împrăştie mulţimea. Şi scrisoarea 
venită din Blaj, inchee: „şi nu ştiu cum se face, 
că în momentul sosirei trenului așteptat, cu toate 
că erau o mulţime de jandarmi, n'am mai văzut 
nice-unul... parcă i-a înghiţit pământul l* 

Și Românii au aclamat în linişte.. 

Tot astfel s'a întâmplat și la Braşov, deşi 
acolo numărul românilor cari așteptau era mai 
restrâns. 

Cu toate aceste, credem noi, nici Blajul şi 
nici Braşovul nu au cerut „pomană“, precum 
nici nu vor cere şi nici nu vor primi vr'odatăl 


intrunirea de protestare din laşi. Dumineca 
trecută s'a ţinut de cătră studenţii capitalei a 
doua a României, o întrunire de protestare contra 
atitudinei nesăbuite a guvernului maghiar faţă 
de studenţii universitari români dela noi. 

Au vorbit dnii A. C. Cuza, şi studenţii 
Săndulescu, Coroi, Tinof şi Ifrim. 

S'a votat şi o moţiune de protestare care 
va fi trimisă spre publicare tuturor ziarelor ro- 
mâneşti. 





„TARA NOASTRA: 


CRONICA LITERARĂ ȘI ARTISTICĂ. 


O aniversare. Tocmai acum se împlinesc 
650 de ani de când cel mai vechiu străbun al 
dlui Duiliu Zamfirescu „loan al IV Laskaris, la 
1259“ s'a ivit pe orizont în istoria omenirii. Din 
prilejul acestei aniversări, închinăm o mare parte 
din numărul de față al revistei noastre memoriei 
ilustrului coboritor din „oameni învăţaţi şi oameni 
de neam“. Tot ce ne pare rău e că „documentele 
au fost arse“ şi astfel suntem nevoiți să servim noi 
publicul cu niscai... „documente“. 





o 

Proces unui... critic. Doi scriitori dramatici 
parizieni: Flers şi Heros, au intentat proces cu- 
noscutului critic Adolphe Brisson, pentru un foi- 
leton publicat de acesta în ziarul „Le Temps‘, 
în care se spune că una din lucrările dramatice 
ale numiţilor autori, nu face parale. 

Lumea artistică aşteaptă cu viu interes des- 
baterea procesului şi cu şi mai vie emoţiune — 


sentinţa. 
o 


Celebrul scriitor Anatole France a plecat 
din Buenos Aires pentru aşi urmă conferințele la 
Montevideo. 

„Newyork Herald“ anunţă că parlamentul 
din Argentina a votat o lege autorizând guvernul 
să cumpere dela autor toate conferințele privi- 
toare la impresiile marelui scriitor asupra Ar- 


gentinei. 
o 


„Maeterlink* e o lucrare datorită scriitorului 
Gerard Harry în care se ocupă de psihologia şi 
intelectualitatea scriitorului belgian cu acelaş 


nume. 
Ziarele spun că e o monografie interesantă 


şi completă și că e mult prea elogioasă pentru 
un autor care să ştie cât de mult a maimuţărit 
pe Shukespeare! 


o 

- Caruso a sosit la Paris unde a fost aşteptat 
de Gatti-Casazza, directorul dela '„Metropolitan 
Opera“ din New-York. 

Acest din urmă a semnat cu celebrul tenor 
un nou contract prin care Caruso și-a prelungit 
angajamentul cu opera newyorkeză până la finele 
anului 1914. Contractul a fost aprobat şi de 
Otto H. Kahu, preşedintele consiliului de admi- 
nistraţie al lui Metropolitan-Hause, aflător dea- 
semenea la Paris. 

Cu această nouă angajare a lui Caruso, 
s'au risipit zvonurile după care marele cântăreţ 
italo-american şi-ar fi pierdut vocea ori ar fi pe 


cale de a o pierde. 
: o 


Statua lui Cuza-Vodă. — Sculptorul pro- 
fesor Romanelli, ʻa fost zilele trecute în laşi, 
pentru a trată cu comitetul instituit pentru ridi- 
carea statuei lui Cuza-Vodă. 

După toate probabilitățile, până la începutul 
anului viitor, statua marelui domnitor va fi ter- 
minată. Statua 'va aveă o înălţime de 4 metri, 
reprezentind pe Cuzu-Vodă în picioare şi având 
în cele 4 colţuri statuele celor patru mari băr- 
baţi de stat care au lucrat cu Vodă-Cuza: M. 
Kogălniceanu, V Alexandri, C. Negri și N. Cre- 
țulescu. Comitetul va plăti pentru lucrarea sta- 
tuei suma de 150 mii lei. 

D. Romanelli s'a oforit să primească 50.000 
lei la predare, iar restul să i-se plătească în 
timp de 20 de ani. 

„Va rămânea acum de discutat locul unde 
urmează să se aşeze statua marelui domnitor. 

A Primăria oraşului are intenţia de a expropiă 
casele Solescu din faţa administraţiei financiare, 
pentru ca acolo să se așeze statua, iar în piaţa 
Unirea să se așeze monumentul Unirei. 

Se ştie că cea mai mare parte din cetă- 
țenii Iaşului se opun ca statua lui Voda Cuza 
să fie aşezată în altă parte de cât în Piaţa 


Unirea. 
o 

Sculptorul Schwerdtner a terminat macheta 
monumentului Priesnitz, care se va ridică la 
Viena. Reprezintă pe Vincenz Presnitz gezând pe 
o stâncă de marmoră silesiană, din care ţisnește 
apa tămăduitoare. O nimfă intinde din apă lui 
Priesnitz, adâncit în gânduri, bastonul de șarpe, 
simbolul ştiinţei medicale. Figurile vor fi turnate 
în bronz. Pentru ca să-i redeă fidel trăsăturile 
feţei, sculptorul] s'a folosit de o fotografie a lui 
Priesnitz din 1850. Desvălirea monumentului va 


aveă loc vara viitoare. 
o 


In Dublin s'a dat piesa patriotică engleză 
„An Englishmans House“ (Casa unui englez), în 
care se zugrăvește năvala Germanilor, infrân- 
gerea englezilor, lupta vitejească a apărătorilor 
etc., cu scop de a-i face să între în armată și 
să voteze pentru sporirea flotei şi a oştei de 


uscat. 
Chiar dela început o mulţime de Irlandezi 


au început a cântă „Long live the Kaiser“ (Mulţi 
ani trăiască Impăratul) şi Good old Germany 
(Germania cea bătrână şi bună), apoi Marsilieza. 

N'a fost chip de isprăvit jocul, a trebuit să 


cadă cortina. 
o 


S'a deschis cu mare pompă în Londra 
„Victoria and Albert Museum“, in South Ken- 
sington. Regina Victoria a pus cea di'ntâiu piatră 
la temelia clădirei in 1899. Arhitectul e Sir 
Aston Webb. Este cel mai mare muzeu din luwe. 
Are 145 de săli. Drumul prin ele e de-o milă şi 
jumătate. Toate sunt pline cu opere de artă, 
cari, până acum, din lipsă de loc, nu se puteau 


vedea. 
o 


In Metropolitan-Museum din New-York va 
avea loc anul acesta între 20 Sep. şi 20 Noem- 
vrie o expoziţie a tablourilor tuturor marilor 
colectori din Statele-Unite. Vor expune opere 
de artă veche americană și de artă olandeză 
clasică. Se va putea: vedeă intreaga colectie 
a lumei nouă; între altele 26 tablouri de ale 
lui Rembrandt şi 16 de Frantz Hals. Hob- 
bemma va fi reprezentat prin 6 pasteluri, tot 
aşa și Ruisdael. Pierpont Morgan a trimis 20 
tablouri la expozitie. 

o 

In Paris s'a serbat implinirea a o sută de 
ani dela naşterea lui Chopin şi sa dat un con- 
cert mare in sala Trocadero. A fost un ballet 
din „Sylphides*, jucat de dântuitorii ruşi, a dăn- 
tuit în stare de hipnotism d-șoara Madeleine. 
Litvin a cântat două cântece de Chopin în limba 


polonă, etc. 
o 


Un mare neruşinat. Faimosul Macedonschi, 
maestrul ilustrului plagiutor Zamfirescu, a venit 
în discuţia presei cu ocazia aniversărei morţii 
lui Eminescu. Intr'un articol din „Adevărul“, dl 
Mille se ocupă de epigrama acestui nenorocit 
detractor, scrisă cu ocazia înebunirei lui Emi- 
nescu: 


Un X, pretins poet — acum 

S'a dus pe cel mai jalnic drum... 
L’ag plânge dacâ-mn balamuc 
Destinsul său n'ar fi mai bun, 
Căci până eri a fost năuc , 

Şi nu e azi decât nebun. 


Epigrama aceasta făcuse la 1883 mare vâlvă 
şi făcuse ca opinia publică să-l şteargă pe Ma- 
cedonschi din rândul oamenilor cinstiţi. Plin de 
năcazuri și de pocăință, autorul rândurilor insul- 
tătoare vine acum și caută să se reabiliteze. El pu- 
blică în „Viitorul“ din zilele trecute o scrisoare, ca 
răspuns la articolul dlui Mille, şi are curajul să 
spună că în acea epigramă n'a făcut aluzie la 
boala lui Eminescu. „N'am adresat acea epigramă 
— zice dâsul — nici nefericitului greu lovit, nici 
nimănui. Epigrama mea nu erà decât un exerciţiu 
şi o intocmisem cu doi trei ani înainte. Numai in- 
tâmplarea' a voit ca publicarea să coincidă cu 
boala de care sa vorbiti. 

Ei bine, mărturisirea asta făcută după 26 de 
ani dela comiterea infumiei, este revoltătoare şi nu 

știi cum se califici minciuna cinicului bătrân. 
Pare-că n'am aveà şi alte dovezi, că epigrama 
aceea îl priveà direct pe Eminescu! 

Se ştie în adevăr şi se poate cetì in „Litera- 
torul“ din acelaş an, că Macedonschi n'a scris numai 
epigrama asta în potriva poetului iubit, pe care 
el îl ură. Când presa și publicul se revoltaseră 
in potriva lui, el răspunde cu acelaș cinism: 

„Unui om în toată firea e moral să-i zici smintit, 

Dar nebunului pe nume dacă-i zici e necinstit, 

Trebueste totdeauna spre a fi moralitate 

Să te faci apărătorul caselor de sănătate, 

La nebun să-i zici cuminte, pe neghiob să adorezi 

Şi de s'află la Măreuţa geniu să-l proclamezi. 

Campania asta în potriva lui Eminescu con- 
tinuă şi după moartea lui, pentrucă „moartea — 
scriă ceata din jurul lui Macedouschi — sau neno- 
rocirea unui om nu ne face să-i cruțām ca- 
racterul, dacă a fost corupt, nici scrierile, dacă 
iau fost proaste, căci pentru noi nu este destul 
ca un om să nebunească, pentru-ca să-l proclamăm 
poet sau om mare“, 

Astfel dovedit find că şi inainte şi după 
moartea lui Eminescu, Macedonschi n'a încetat 
să-l urmărească cu insulte și tot felul de epitete, 
e într'adevăr o neruşinare să vie acum şi să scrie, 
că totul n'a fost decât „un exerciţiu“ sau „o in- 
"tâmplare“.. . 





o 

Salonul de arte frumoase din Bucureşti, nu 
a avut in anul acesta succesul așteptat. Presa a 
primit foarte rece pe diferiţii expozanţi. Vedem 
insă cu plăcere, că printre cei mentionati cu laudă 
este şi domnişoara Popea (fiica răposatului pro- 
fesor Popea din Brașov), al cărei tablou repre- 
zentând un interior de casă, a plăcut mult. Ar- 
tista noastră dovedește a uveă mult talent și o 


foarte serioasă şcoală. 
© 


Ziarul „Epoca“ reproduce articolul dlui Zamfi- 
rescu din „Convorbiri literare“. Spiritul de corecti- 
tudine ar fi trebuit s'o îndemne să reproducă mai 
intâi articolul nostru, în potriva câruia este scrisă 
diatriba dlui Zamfirescu. In orice caz, sperăm 
că va reproduce cel puţin articolul al doilea al 
nostru, „Răspuns la o necuviinţă“. E o chestiune 
de cinste şi de colegialitate! 


o 

Comedia franceză va rămâne deschisă toată 
vara, cu mici pauze de câteva zile, în timpul 
cărora se vor repetă piesele viitoarei stagiuni. 

Bilanţul dramatic al acestui an n'a fost unul 
dintre cele mai strălucite. Autorii contemporani 
au ajuns la o mare rafinărie a tehnicei scenice, 
dar în piesele lor lipseşte subiectul care să pa- 
şioneze, întorsăturile norocoase. 

S'a vorbit la timp, în „Țara noastră“, despre 
piesa lui Octave Mirbeau, Le foyer, scrisă în 


colaborare cu evreul Tadeu Natansohn. Le foyer . 


s'a jucat de câteva zeci de ori, dar dacă n'ar fi 
iscălită Mirbeau, şi dacă faimosul proces de acum 
un an nu i-ar fi făcut o reclamă anticipativă, 
— nu s'ar fi dat decât de 2—3 ori, într'alâta e 
de nulă acţiunea. Piesa e răutăcioasă, aproape 


brutală. | 
La patronne, a lui Maurice Donnay, drama 


„în patru acte, al cărei subiect a mai fost povestit 

in revista noastră, — a căzut, Intriga lipseă 
aproape cu desăvârșire; deşi piesa are multe 
calităţi literare, n'a avut decât trei reprezentații. 

În chimb a făcut serie drama Connais-toi 
a lui Paul Hervieu şi încă o piesă întrun act a 
acestuia, Modestie. Ambele insă nu se disting 
prin cine ştie ce noutate a subiectului, a pro- 
blemei, a personagiilor. Sunt piese, cari — ca şi 
Rancontre, a lui Berton, care se dă actualmente 
— ar fi putut să nu se mai scrie, fără ca re- 
pertorul teatral să sufere întru câtva. 

La teatrul Râjane, a avut mult succes 
piesa Refugiul, a unui scriitor italian Dario Ni- 
codemi, care e acum parizian desăvârşit. Sgomot 
mult a mai făcut anul acesta piesa Le scandale, 
a lui Henry Bataille, autorul vestitei drame La 





femme nue. Noua lucrare a lui Bataille însă, e 
inferioară primei sale opere dramatice, — fiindcă 
e scrisă pe calapodul teatrelor de bulevard. Pe 
acelaș calapod lucrează doi spirituali autori con- 
temporani, Robert de Flers şi Caillaret, autorii 
acelei comedii care se joacă acum în toată lumea 
„Le roi“. Ei au tradus pentru un teatru de aici 
opereta „Văduvioara veselă* şi fac parale. Fac 
parale și cu „Măgarul lui Buridan“, o piesă 
plină de glume şi picanterii, care va ajunge în 


curând la a 200-a reprezentaţie... 
o 


in Paris ploaia nu mai încetează. 

Abiă se înseninează cerul pentru un ceas, 
şi norii vin iarăşi, aşa că totdeauna trebue să 
ieși cu umbrela. 

Umbrela însă e un lucru pe care cei dis- 
trași il uită cam des. Printre aceștia, unui e 
Anatole France, marele scriitor francez. 

Ei a pierdut anul trecut patru umbrele una 
după alta. Fiindcă afacerea nu-i conveneă s'a 
dus la umbrelarul său, a' mai cumpărat una și 
l-a pus să-i lipească de fundul umbrelei o pan- 
glică pe care stă scris: 


n Umbrelă furată lui Anatole France". 
o 


Conan Doyle, vestitul scriitor englez, autorul 
lui Sherlock Holmes e foarte căutat acum, dar 
la începutul carierei sale, nu prea găseă editori. 

Pentru primul volum din Sherlock Holmes, 
el a luat numai 400 coroane. Suma aceasta e 
foarte mică pentru englezi. Încetul cu încetul 
însă, e! a ajuns celebru și acum se răsbună 
grozav. Nu mai scrie „cu volumul“. Și nici măcar 
cu pagina nu mai scria. Nici cu rândul. Contractul 
său cu editorul obligă pe acesta să-i plătească 
15 coroane fiecare cuvânt al lui Conan Doyle. 

Dacă autorul lui Sheriock Holmes ar avea 
poftă să serie: 

„Nu zău, bun meşteșug e gi cel de scriitor 
în Anglia“, — ar încâssă 165 de coroane. 

Poftim de serie tu literatule român: „Nu 
zău, prost meşteşug e și cel de scriitor în Ro- 
mânia“, — să vedem iţi dă cineva vrun creiţar? 


CRONICA EXTERNĂ. 


Relaţiile franco-turce. Ministrul de externe 
Pichon, prezidând banchetul oferit deputaţilor oto- 
mani, a exprimat simpatia guvernului Francez cătră 
juna Turcie a cărei revoluțiune s'a făcut sub in- 
fluența revoluţiunii franceze, 

In viitor Turcia îşi va puteă apără libertatea 
sa, va trebui însă să practice această libertate şi 
cătră rassele cari o compun, căci destinul lor este 


şi destinul Turciei. 
o 


Politica generală franceză. In Cameră, pre- 
şedintele consiliului, di Clemenceau, fiind interpelat 
asupra politicei generale, a arătat că el nu practică 
politică de represiune şi învinueşte pe conservatori 
de neputinţă şi pe socialişti de a întrebuinţă prea 
adeseori violențe. 

Di Clemenceau se mulţumeşte de reformele 
realizate şi asigură că Senatul va votă legea pen- 
siunilor pentru lucrători chiar înainte de sfârşitul 
sesiunei. 

Apoi, preşedintele consiliului învită pe dl 
Jaurès, şeful socialiștilor, a reluă colaborarea gru- 
purilor de stânga şi-şi închee cuvântarea spunând 
că el a fost întotdeauna devotat poporului şi re- 


publicei. 
o 


Lucrările Camerei turcești. Camera a adoptat 
aproape în unanimitate principiul serviciului mi- 
litar imediat pentru populaţia nemahometană ca 
şi pentru mahometanii scutiţi până acum de ser- 
viciu. 

Apoi Camera a votat budgetul provizoriu 
pentru luna Iulie, care se ridică la 2.250,000 lire; 
după aceea a fost o şedinţă secretă. 

Proiectul pentru administraţia autonomă a 
provinciei Yemen a fost respins de comisie. 








A 4 e E] 
Câteva lămuriri. 

In numărul mai recent al revistei „Convorbiri lite- 
rare“ se aminteşte în mai multe rânduri şi numele meu, 
întrun răspuns înjurios al dlui D. Zamfirescu şi în câteva 
note din articolul dlui Mehedinţi „Roadele americanismului 
literar“. Cred că sunt dator cu câteva lămuriri de ordin 
personal. 

Cu dl Zamfirescu num multe de lămurit. Acestui 
domn care mă ia grozav de sus i-se dă răspuns cu vârf în 
coloanele acestei reviste și nu-mi mai rămâne decât să 
resping câteva insulte din proza bătăiosului academician. 
N'am să-mi îngir nici verii, nici unchii, nici alte rubedenii, 
nici gândurile mele din „muzeul lateranens“, nici cărţile 
ce-am cetit la Roma... N'am să-i arăt cât de ridicolă gi cât 
de ordinară e „contra-epigrama“ pe care mi-o trimite din 
bun senin, fără ca eu să-i fi adresat în vieaţa mea două 
rânduri... Nici n'am să-l trimit la criticile dlui Maiorescu, 
unde ar puteă găsi termini mai măgulitori pentru educaţia 
mea literară şi artistică decât „madonnele dela Caransebeş“... 
Cum zic, aici nam multe de lămurit din motivul foarte 
simplu, că credințele dlui Zamfresen in materie literară 
nicicând nu mi-au putut trezi decât interesul trecător ce-l 
păstrează cineva pentru toţi autorii mediocrii,.. 

Trebue să spulber însă bănuelile destul de urite ce 
se întrevăd din câteva rânduri ale dlui Zamfirescu, cari 
mau de-aface cu literatura... Dl Zamfirescu anume crede 
că mă desarmează făcând aluzii în mai multe rânduri la 
o „bursă“... Să lămurese"povestea în două vorbe. lată ce 
e: Mi s'a oferit dela „Cassa gcoalelor“ o bursă de tret 
sute de lei lunar, pentru străinătate. Mi s'a oferit, fără a 
spune un cuvânt de rugăminte, de cătră unii oameni cari 
credeau, că doi ani ce-aş petrece cu gândurile mele, ar 
puteă aduce roade de cari s'ar bucură şi alţii... La dreptul 
vorbind și eu nutream această credință şi am primit bursa 
ținând seamă de datoriile ce am faţă de mine însumi. 
Doamne, eu nu sunt vinovat, dacă între străbunii mei nu 
pot numără şi pe cutare egumen dela care aş fi moştenit 
nişte „vii cu vin bun“... Şi la urma urmei, dacă dl Zam- 
fireseu a putut apelă la bugetul statului ca să poată ceti 
„pe Fröhner în Roma“ şi să serie versuri slabe sub „arcul 
din Benevent“, atâta drept — socot — aveam gi eu, deşi 
veneam „de peste munţi şi de peste văi“ unde sunt mai 
puţini egumeni greci şi mai puţină obrăsnicie. lată, în 
treacăt, câteva note cari justifică pe deplin această... 
„bursă grasă“... Acum însă, că văd cât de departe merge 
moștenirea sufletească a Bizanțului, cât de vulgară poate 
fi interpretarea unor intenţii curate, mă atăpâneşte scârba 
şi-mi dau seama ce greu e să lupţi cu bănuiala levanti- 
Dă. Şi iată, m'am hotărît: renunţ la această bursă, 
rămân gi pe mai departe încercuit în frumoasa mândrie a 
sărăciei mele, aruncând tot disprețul de care e capabilă 
revolta, omului cinstit în tata sufle'elor mici. 

Şi-acum, dacă domnul Zamfirescu „mai doreşte vre-o 
explicare, sunt la ordine“, declarându-i, înainte de-a încheiă, 
că pentru aluziile repetate cu „cucoanele“ — în cazul când 
ar {i la adresa mea, — n'am nici un răspuns, fiind deprins 
cu obișnuinţa de-a nu mă apără cu condeiul în faţa ob- 
servaţiilor de prost gust... 

De încheiere câteva lămuriri pentru dl Mehedinţi. 
Dsa îmi vorbeşte de „iobăgie literară“ şi-mi pune în joc 
„sentimentul de proprie demnitate“ care mi s'ar jigni prin 
colaborarea la „Vieaţa Românească“. Nu sunt nici iobag, 
nici demnitatea mea nu sufere, stimate domnule profesor. 
Fiecare din noi se apropie de casa unde-l trage inima. Şi, 
vedeţi, eu nu înţeleg unde m'aa simţi mai la largul meu 
decât în tovărăşia acelora cari au o sinceră dragoste curată 
pentru milioanele de „maimufe“, pentru. strămoşii noştri 
comuni, stimate domnule Mehedinţi, cari sunt amarnic bat- 
jocoriţi de răsboinicul Dv. colaborator şi pe cari eu întâm- 
plător nu i-am uitat... Deaceea colaborez la „Vieaţa Ro- 
mânească“. Cât priveşte... „banul“, vă rog să-mi permiteţi 
un zâmbet de uşoară ironie, singurul răspuns potrivit pe 
care-l pot da la noi ncenieii lui Apoilo când e vorba de 
acest „americanism“, — cum spuneţi Dv. Vă asigur că 


“câştigăm prea puţin pentru bucătărie și nu e de invidiat 


soarta noastră.. Câte sar mai puteă apune aici... Dar să 
tăcem,.. Octavian Goga. 


ȘTIRI. 
3 

Intrunirea secţiunilor literare ale „Asocia- 
țiunii* pentru cultura poporului român, a avut 
loc Miercurea trecută la orele 10 a. m. 

DI Şuluţ, preşedintele „Asociaţiunii“ a des- 
chis şedinţa printr'un discurs în care a arătat 
lucrările săvârşite de secţiunile literare. A 1n- 
demnat apoi pe membri să colaboreze la or- 
ganele „Asociaţiunii“ și să caute tot mai mult 


„a-se conformă vederilor frumoase ale acestui 


institut de cultură. 

După aceia d-l Octavian Goga, secretarul 
literar al „Asociaţiunii* şi-a citit raportul său, 
zugrăvind icoana stărilor noastre culturale, ară- 

tând apoi ce s'a putut lucră din hotărârile de ; 


anul trecut ale secţiunilor. După aceia d-l Goga 
a propus ca secţiunile să se ocupe şi cu ideia 
colportajului. 

Şedinţele secţiunilor au continuat până Joi 
seara, 


O 

Nota puterilor cătră Turcia. Nota privitoare 
la Creta a fost remisă Porții azi după amiazi. 
Nota zice că guvernele celor patru pu'eri protec- 
toare au căzut de acord asupra deciziunilor urmă- 
toare: Detaşamentele internaţionale vor fi retrase 
la 16 Iulie; fiecare din cele patru puteri va tri- 
mite câte un staționar pentru apărarea pavilionului 
otoman şi al Puterilor şi pentru a garantă sigu- 
Tanţa cretanilor musulmani. O proclamaţiune a 
cărei copie este anexată la notă, va fi adresată 
poporului insulei. Prezenţa la Suda a celor patru 
staționare va fi mărturie a drepturilor supreme a 
sultanului. Statul quo actual, nu este privit ca o 
soluţiune definitivă. Puterile vor urmă a se ocupă 
cu bunăvoiuță de Creta şi vor negociă la moment 
oportun asupra regimului viitor al insulei. Procla- 
maţiunea anexată comunică cretanilor retragerea 
detaşamentelor conform notelor dela 10/5 1906 
28/7 1908. Se face apel la înţelepciunea popula- 
țiunii şi la lealitatea autorităţilor pentru a menţine 
ordinea şi siguranța musulmanilor pe cari Puterile 
au dreptul de a le apără. 

Cercurile competente ale Porții precum şi 
cele militare s'au pronunţat eri în mod pacific faţă 
de diplomaţi însă cu precauţiune în favoarea pre- 
gătirilor pentru o mobilizare eventuală. 

Micile mişcări ale trupelor corpului dela 
Salonic spre frontiera grecească urmează; 600 de 
vânători şi 786 de nizami cu caii şi muniţiunile au 
plecat eri din Smirna spre Salonic. 

o 

Augusta Urdea şi Octavian G. Simtion îşi anunţă 
cununia lor pentru astăzi în Cernatul-Săcelelor. Intr'un 
ceas cu noroc! 


o 
Tinerimea română studioasă din Poiana- 
Sibiiului, vă învită la petrecerea de vară ce se 
va aranjă Duminecă 6/18 [ulie în pădurea 
„Staule“. Intrarea benevolă. Invitări speciale nu 


se fac. 
la numele tinerimei studioase: O. Georgescu. 
o 


Am primit la redacţie dela d-nul profesor 
Nicolae Mazere din laşi, o foarte interesantă 
„Hartă etnografică a Transilvaniei“. Mulţumiri! 

o 

A murit asesorul consistorial 

Moise Lazăr. Odihnească 'n pace! 
o 

Holera în Rusia. S'au mai coustatat în Pe- 
tersburg încă 97 cazuri de holeră, într'o singură 
zi. Tot în ziua aceea au fost şi 24 de decese. 


din Sibiiu 


o 
18.000 mineri în grevă. Lucrătorii din minele 
de cărbuni dela Pittsburg, în număr de 18.000 
se vor pune Marţi in grevă. 
o 


Uciderea pretendentului la Tronul Chinei. 
„Newyork Herald* află din Peking că preten- 
dentul de tron prinţul Csu, familia lui şi mai 
mulţi din credincioşii săi au fost ucişi. 

Spre a înspăimântă pe locuitori, capul lui 
va fi dus din oraș în oraș. Prinţul a fost acuzat 
de propagandă revoluţionară. 

o 
Grava situaţie din Persia. „Berliner Tage- 


blatt“ află din Teheran: In apropiere de Sa- 


habad a avut loc eri după amiază o incăerare 


sângeroasă între cazacii persieni şi revoluționarii 
din Chasou, în timpul căreia trupele şahului 
au fost izgonite din poziţiunea ce ocupau. In 
urma aceasta revoluționarii s'au retras la Te- 
heran. 

Agenția Reuter află că un detaşament din 
trupele guvernului compus de 1200 de soldaţi cu 
patru tunuri, a atacat eri dimineaţă pe naţiona- 
lişti, dar n'a reuşit să-i gonească din poziţiile 
lor. Pierderile sunt necunoscute. 





„ȚARA NOASTRA“ 


Se anunţă din Teheran că mărfurile ruse 
din Enveli sunt boicotate. Trupele ruse au plecat 
spre Kasima; panica e mare la Teheran. Toate 
prăvăliile sunt inchise. 

Agenţia Westnic află din Ardebil că acest 
oraş este în mânile revoluţionarilor care ins- 
păimântă pe locuitori. Guvernul e neputincios. 

In împrejurimile oraşului Şahșevens se je- 
fueşte şi să omoară la drumul mare. Industria 
transporturilor e suspendată. Și ţăranii nu pot 
să se ocupe la recoltă. Intregul district e ame- 
ninţat cu foametea. 

Se anunţă din Teheran că Schipachdar a 
intrat cu 400 de revoluționari în Teheran. In 
mai multe străzi se dau lupte. Reactionarii pă- 
răsesc oraşul. 

Ultimele ştiri anunţă că Teheranul se află 
în mânile revoluţionarilor. 

„Daily Mail“ află din Teheran că din mo- 
mentul excomunicărei sale, Șahul a pierdut ori 
ce influenţă asupra populaţiei. 

Naţionaliştii cer detronarea Şahului şi re- 
stabilirea constituţiei. 

Se crede că trupele ruseşti vor intră în 
Teheran. 

Agenţia Reuter primeşte cu data de azi, la 
orele zece dimineața, următoarea depeșe: Azi di- 
mineaţă la orele cinci naţionahştii au intrat în 
Teheran pe trei porţi de o dată. O vie luptă are 
loc pe străzi; cazacii ocupă piaţa centrală. Se 
aşteaptă in fiece moment a se vedea şahul fu- 


gând la vre-una din legaţiunile streine. 
o 


Japonia concentrează trupe în extremul orient. 
Ziarele din Paris află din Miikden că concen- 
trarea trupelor japoneze s'a făcut in semn de 
protest contra marșului trupelor ruse spre Te- 


heran. 
[=] 


larna in Elveţia. In toată Elveţia ninge 
din abundență. Toţi străinii se grăbesc să pără- 
sească ţara, fapt care va cauză populaţiei pagube 
însemnate. 


o 

Groaznică ploaie torențială. O ploaie toren- 
țială a pustiit oraşul Orizaba din Mexic. Mai 
bine de o sută de oameni au pierit. 

o 

Victoria moldovenilor la alegerea din Chi- 
șineu. La alegerea delegaților pentru zemstvonul 
judeţului Chişineu, a reușit lista moldovenească. 
Dintre cei 18 aleşi 7 sunt progresiști restul sunt 
din dreapta moderată. Primarul Sinadina, care 
este contra moldovenilor, a renunţat la candida- 
tură, văzând că are să cadă la alegeri. 

Această primă victorie a moldovenilor care 
nu vor altceva decât păstrarea vechilor drepturi 
recunoscute de imperiul rus, produce în popu- 
laţiune o mare bucurie. 

Moldovenii au de gând să stărue din răs- 
puteri ca promisiunea ce li s'a dat de ministrul 
de culte ca limba moldovenească să fie intro- 
dusă în școlile începătoare, — să fie adusă la 


indeplinire. 
o 


Agravarea situaţiei în Serbia. Situaţia Ser- 
biei se complică şi se agravează pe zi ce trece. 
Chestiunea conspiratorilor a ajuns iarăş pe primul 
plan, de când primul ministru, ministru de răs- 
boiu şi șeful partidului naţional Ribarac, s'au 
declarat pe faţă adversari ai ofiţerilor conspi- 
ratori. Conspiratorii cred că nu numai existența 
lor ci şi siguranta patriei e în pericol. 

Intrunirile conspiratorilor se ţin lanţ. Ata- 
curile împotriva regelui şi dinastiei sunt la or- 
dinea zilei. Cu toate acestea însă, ministru de 
răsboiu e ferm decis să elimine aceste elemente 


din armată. 
o 


Stare îngrijitoare la Salonic. Dat fiind nu- 
mărul mare de bande greceşti apărute în ultimul 
timp în Salonic, Comitetul de Uniune şi Progres 
împreună cu guvernul, a hotărit să ia măsuri 

drastice pentru reprimarea mișcărei revoluţiona 

greceşti. S'a lansat un apel cătră populaţia greacă 
în care aceasta este îndemnată să nu dea as 
cultare agitatorilor elini. 

Se așteaptă aici proclamarea stărei de a 
sediu pe Duminecă sau Luni. 4 

In Creta surescitarea este indescriptibilă 
Mulţi turci emigrează, părăsindu-şi afacerile g 
avutul. 

Turcia face cu cea mai mare activitate pre 
parativele militare în vederea unui eventual 
răsboiu cu Grecia. Cantități importante de mu 
niții se expediază zilnic la frontieră. 

„GC EOGEAN A“, 


institut de credit și economii, sccietate pe acțiă 
în Geoagiu (Algy6gy). === 

















Primeşte depuneri spre fructiiicare: 

Cu 414%, dacă anunţul e scurt 
Intrucât permite starea cassei, aceste se 
replătesc și fără anunţ. 

Cu 5%, dacă sumele sunt cel pitia 
de 500 cor. şi terminul de anunț 15 zile 

Cu 51/2°/ dacă se depun sume dej 
1000— 2000 cor. cel puţin pe 1 an, cuj 
anunţ statutar. 

Sume mai mari, după învoeli speciale; 

Depuneri de ale corporațiunilor cul- 
turale se retribuesc cu 6%. 

Darea de interese o plăteşte insti- 
tutul. 

Interesele se capitalizează de două 
ori pe an: în 30 Iunie şi 31 Decemvrie. 

Depuneri şi ridicări se pot face şi 
prin postă, ori prin mandate de cec. Da 
asemenea punem la dispoziţia celor dos 
ritori cassete de economizare. 

Direcţiunea. 


Cassa de păstrare (reuniune) 


în Sălişte. 


Primeşte depuneri spre fructificare 
cu 4%, pe lângă un termin de anunţ mai 
lung cu 41/4%,.iar depuneri mai mari cu 5%/,. 

Depuneri se plătesc, după starea 
cassei şi fără anunț. 








2.2222 22-o-22-o-2-e 


„Cassa de păstrare în Mercurea“ 


societate pe acțiuni. 


Primește depuneri spre îructificare 
cu interese de 4:/0%/,, dela Cor. 1000'— 
în sus pe lângă anunţ de 180 zile cu 
interese de 5%, iar dela suma de Cor, 
10,000 în sus cu anunţ de 360 zile cu 
interese de 5:/%. | 

Interesele după depuneri se capi- 
talizează de 2 ori pe an, și anume la 
30 Iunie şi 31 Decemvrie st. n. 

Darea de interese o plăteşte insti- 


tutul separat. 
Depuneri şi ridicări se pot face și! 


prin poştă. 

Acoardă împrumuturi pe cambii; 
cambii cu acoperire hipotecară; obliga- 
ţiuni cu cavenți; pe hipotecă; credite 
de cont-curent pe lângă asigurare hipo- 
tecară sau hârtii de valoare (acţii dela 


bănci şi efecte publice). l 
Etalonul de interese variază între 
61/,%/,—80%/,, fără nici o proviziune, 
18—20 Direcțtiunea. 
200o OGEON ODAO 

